Herta Kuna

Herta Kuna bila je hrvatska i bosanskohercegovačka filologinja i historičarka. Čitav svoj radni vijek (1958–1987) provela je na sarajevskom Filozofskom fakultetu, gdje je predavala staroslavenski jezik, historiju jezika i historiju književnog jezika. Dala je nemjerljiv doprinos u istraživanju srednjovjekovne bosanske književnosti i bosanske franjevačke pismenosti.

Promijenila je pristup historiji književnog jezika, povezavši tradicionalnu filološku metodu s novijim sociolingvističkim učenjima o književnom i standardnom jeziku, primijenivši to na srednjovjekovni bosanski, ali i neke druge korpuse (muslimansku narodnu poeziju, štampu u Bosni i Hercegovini do 1918. i djela Dositeja Obradovića). Zahvaljujući njenom velikom zalaganju, godine 1986. objavljeno je fototipsko i kritičko izdanje jednog od najznačajnijih spomenika srednjovjekovne Bosne – Zbornika krstjanina Hvala.

Za svoj naučni i pedagoški rad dobila je više nagrada, uključujući Šestoaprilsku nagradu Grada Sarajeva, 27-julsku nagradu, Orden rada sa zlatnim vijencem, Orden zasluga za narod sa srebrnom zvijezdom, Medalju za hrabrost, Plaketu Univerziteta u Sarajevu i Plaketu grada Sarajeva.

Njena višedecenijska istraživanja srednjovjekovne bosanske književnosti sabrana su u knjizi Srednjovjekovna bosanska književnost, koju je 2009. objavio Međunarodni forum "Bosnae".

 Reference 

 Vanjski linkovi 
Forum Bosnae: Herta Kuna
https://collections.ushmm.org/search/catalog/vha17250
https://franklin.library.upenn.edu/catalog/FRANKLIN_9977992465303681  Oralna historija, intervju. Potreban Penn pasvord
https://www.adscientificindex.com/scientist.php?id=1396998
https://hrcak.srce.hr/file/70634
https://scholar.google.co.th/citations?hl=en&user=fbA0Et0AAAAJ

Kategorija:Rođeni 1922.
Kategorija:Umrli 2009.
Kategorija:Biografije, Požega (Hrvatska)
Kategorija:Hrvatski filolozi
Kategorija:Hrvatski historičari
Kategorija:Dobitnici Šestoaprilske nagrade
Kategorija:Odsjek za bosanski, hrvatski i srpski jezik Filozofskog fakulteta u Sarajevu